Gabriel García Márquez

Gabriel José de la Concordia García Márquez (; 6 de martio 1927, Aracataca, Colombia – 17 de april 2014, Citate de Mexico, Mexico) esseva un romancero, novellista, scenarista e jornalista colombian, communmente cognoscite como Gabriel García Márquez e affectionatemente supernominate Gabo o Gabito in America Latin. Considerate como un del plus significante autores del seculo 20 e un del melior in le lingua espaniol, ille ganiava le Premio International Neustadt pro Litteratura in 1971 e le Premio Nobel pro Litteratura in 1982. Ille prosequeva un education auto-dirigite que resultava in quitar le studio juridic pro un carriera in le jornalismo. Del principio ille monstrava nulle inhibitiones in su critica del politica colombian e extere. in 1958 ille sposava Mercedes Barcha; illes habeva duo filios, Rodrigo e Gonzalo.

García Márquez comenciava como jornalista e scribeva multe acclamate novellas e obras de non-fiction, sed ille es le melio cognoscite pro su romances, tales como Cento Annos de Solitate (Cien años de soledad, 1967), Le Autumno del Patriarcha (El otoño del patriarca, 1975), e Le Amor in le Tempores de Cholera (El amor en los tiempos del cólera, 1985). Su obras ha obtenite acclamation critic significante e successo commercial extense, le plus notabilemente pro popularisar un stilo etiquettate como realismo magic, le qual incorpora elementos e eventos magic o phantastic in situationes alteremente ordinari e realistic. Le contexto de alicunes de su obras es un village fictional appellate Macondo, principalmente inspirate per su village natal, Aracataca. Le majoritate de su obras explora le thema de solitate.

García Márquez moriva de pneumonia al etate de 87 in Citate de Mexico. A su morte, Juan Manuel Santos, le presidente de Colombia, le describeva como "le colombiano le plus magne qui unquam viveva".

 Ligamines externe 

 Gabriel García Márquez al sito official del Premio Nobel.

Categoria:Gente colombian
Categoria:Scriptores
Categoria:Laureatos del Premio Nobel pro Litteratura